சப்பான் வேதியியல் சங்கம்

சப்பான் வேதியியல் சங்கம் (Chemical Society of Japan) என்பது சப்பான் நாட்டில்  வேதியியல் ஆராய்ச்சி மற்றும் கல்வி மீது கவனம் செலுத்தும் ஓர் அறிவியல் அமைப்பாகும்.  இது  வேதியியலில் ஆராய்ச்சியை மேம்படுத்துவதற்காக 1878 ஆம் ஆண்டில் நிறுவப்பட்ட ஒரு கற்றறிந்த சமூகமும் தொழில்முறை சங்கமும் ஆகும். மற்ற உள்நாட்டு மற்றும் உலகளாவிய சங்கங்களுடன் இணைந்து அறிவியல் மற்றும் தொழில் துறைக்காக வேதியியலை மேம்படுத்துவதே சப்பான் வேதியியல் சங்கத்தின் நோக்கமாகும்..Chemical Society of Japan (CSJ),  About CSJ

வரலாறு
பிரித்தானிய வேதியியல் சங்கத்தின் மாதிரியில் சப்பான் வேதியியல் சங்கம் உருவாக்கப்பட்டது. இலண்டனில் இருந்த இந்த அறிஞர் சங்கம், இராயல் வேதியியல் சங்கத்தின் முன்னோடியாக இருந்தது. இதன் பிரித்தானிய அமைப்பைப் போலவே, சப்பானிய சங்கமும் புதிய யோசனைகளையும் உண்மைகளையும் சப்பான் முழுவதும் மற்றும் பன்னாட்டு எல்லைகளுக்கு அப்பாலும் பரப்புவதை நோக்கமாகக் கொண்டதாகும்.Lagowski, J. J. (1991).  "A British Sesquicentennial," Journal of Chemical Education, Vol 68, No. 1, p. 1; acknowledging the sesquicentennial of The Chemical Society in London, which eventually became The Royal Society of Chemistry.    

1948-ஆம் ஆண்டில் வேதியியல் தொழிற்சாலை சங்கத்துடன் இணைக்கப்பட்டதன் மூலம் உறுப்பினர் எண்ணிக்கை விரிவுபடுத்தப்பட்டது. 2018-ஆம் ஆண்டில் புகழ்பெற்ற வேதியியலாளர் மாக்கி கவாய் முதல் பெண் தலைவராக அறிவிக்கப்பட்டார்.

நடவடிக்கைகள்
சப்பான் வேதியியல் சங்கத்தின் செய்தி வெளீயீடு இதழுக்கான ஆதரவு 1926-ஆம் ஆண்டில் தொடங்கியது.CSJ, history of BCSJ இந்தச் சங்கத்தின் மற்ற வெளியீடுகளில் பின்வருவன அடங்கும்:

உயிரியல் அறிவியல், உயிரித்தொழில்நுட்பம் மற்றும் உயிர்வேதியியல்
வேதியியல் கடிதங்கள்

ஆண்டு கூட்டம்
சப்பான் வேதியியல் சங்கம் ஒவ்வோர் ஆண்டும் மார்ச்சு மாதத்தில் வருடாந்திரக் கூட்டத்தை நடத்துகிறது.

102 ஆவது சப்பான் வேதியியல் சங்க ஆண்டுக்கூட்டம் 2022 ஆம் ஆண்டு மார்ச் மாதம் 23 ஆம் தேதி முதல் மார்ச்சு மாதம் 26 ஆம் தேதி வரை குவான்செய் காகுயின் பல்கலைக்கழகத்தின் நிசினோமியா உகேகாரா வளாகத்தில் நடைபெற்றது. 
101 ஆவது சப்பான் வேதியியல் சங்க ஆண்டுக்கூட்டம் 2021 ஆம் ஆண்டு மார்ச் மாதம் 19 ஆம் தேதி முதல் மார்ச்சு மாதம் 21 ஆம் தேதி வரை நடைபெற்றது.

வேதியியல் மற்றும் வேதித்தொழில் 
சப்பான் வேதியியல் சங்கம் "வேதியியல் மற்றும் வேதித்தொழில்" என்ற இதழை ஒவ்வொரு மாதமும் அச்சிட்ட வடிவில் வெளியிடுகிறது. இதழானது சங்கத்தின் உறுப்பினர்களுக்கு அனுப்பப்படுகிறது. "வேதியியல் மற்றும் வேதித்தொழில்" இதழின் மின்னணு வடிவம் சங்கத்தின் இணையதளத்தில் பதிவேற்றப்படுகிறது. மேலும் சங்கத்தின் எந்தவொரு உறுப்பினரும் அந்த மின்னணு வடிவத்தை அணுகலாம்.

மேலும் காண்க
 வேதியியலுக்கான வேந்திய சங்கம், 1841 
 அமெரிக்க வேதியியல் குமுகம், 1876 
 சப்பான் படிகவியல் சங்கம்

மேற்கோள்கள்

பகுப்பு:அறிவியல் நிறுவனங்கள்
பகுப்பு:சப்பான்
பகுப்பு:வேதியியல்